Szerződés téli rezsicsökkentés keretében tüzelőanyag kiosztásáról

amely létrejött egyrészről Balatonhenye Község Önkormányzata (székhelye: 8275 Balatonhenye, Kossuth L. utca 54.; adószám: 15427920-1-19) képviseli Kovács Csaba Károly, polgármester, a továbbiakban: Önkormányzat,

másrészről Tóth Gábor egyéni vállalkozó (székhelye: 8253 Révfülöp, Füredi u. 23.; adószám: 75229780-1-40) a továbbiakban: vállalkozó.

1. **A szerződés tárgya hatálya:** 
   1. A megállapodás alapján a vállalkozó vállalja, hogy téli rezsicsökkentés keretében 11 balatonhenyei háztartás részére – az előzetes igénybejelentés alapján, az arra jogosultak részére - 12.000 Ft értékben a mindenkori fogyasztói áron gázpalackot biztosít.
   2. A megállapodás mind két fél általi aláírás napján lép hatályba.
2. **Teljesítés**
   1. A vállalkozó a tüzelő biztosítására a jogosult részére az Önkormányzat által kiállított utalvány vállalkozónál történő bemutatását követően azonnal, de legkésőbb egy hónapon belül köteles.
   2. A vállalkozó részére az Önkormányzat az igénylők adatait, az igényelt fűtőanyag típusára vonatkozó adatokat jelen szerződés aláírásával egyidejűleg elektronikus úton átadja a vállalkozónak.
   3. A vállalkozó naprakész nyilvántartást köteles vezetni a kiadott fűtőanyagról, mely tartalmazza a jogosult nevét, lakcímét, a kiadott tüzelőanyag mennyiségét, egységárát és értékét, az átvétel időpontját, az átvétel igazolását (jogosult aláírását)
   4. A vállalkozó csak olyan személy részére biztosíthat fűtőanyagot, aki a jogosultságát az Önkormányzat által kiállított utalvánnyal igazolta, valamint adatai szerepelnek a vállalkozó részére 2.2. pontban említett, átadott adatok között.
   5. A fűtőanyagot a jogosultaknak legkésőbb 2019. december 15. napjáig kell átvenni. Ezen időpontot követően a vállalkozó tüzelőanyagot jelen szerződés alapján nem adhat ki.

**3. Számlázás, fizetés**

* 1. A kiadott tüzelőanyagról a vállalkozó havonta az Önkormányzat nevére számlát állít ki, melyet megküld az Önkormányzat részére, a számlához mellékeli az adott hónapban kiadott tüzelőanyagra vonatkozó nyilvántartást.
  2. Az Önkormányzat a számlát a vállalkozó által a számlán megjelölt bankszámlára utalással a számlán megjelölt fizetési határidőig köteles megfizetni a vállalkozó részére.

**4. A szerződés megszűnése**

* 1. A szerződés annak súlyos megszegése esetén a vétlen fél írásban történő nyilatkozatával, azonnali hatállyal felmondható. Súlyos szerződésszegésnek minősül:
     1. a vállalkozó részéről, ha a kiadott tüzelőanyagról a nyilvántartás naprakész vezetéséről nem gondoskodik, vagy a tüzelőanyagot a jogosult részére a 2.1 pontban meghatározott határidőben nem biztosítja.
     2. az Önkormányzat részéről, ha a vállalkozó által kiállított számla ellenértékét határidőre nem egyenlíti ki.

4.2. A szerződés 2019. december 15. napjával megszűnik.

**5. Záró rendelkezések:**

* 1. A felek kijelentik, hogy ellenük csőd-, felszámolás, végelszámolási vagy végrehajtási eljárás nincs folyamatban, amennyiben ilyen eljárás indulna ellenük, úgy vállalják, hogy arról három napon belül értesítik a másik felet.
  2. Jelen szerződésben részletesen nem szabályozott kérdésekben a Polgári törvénykönyv rendelkezései irányadók.

Balatonhenye, 2019. január …

……………………………….. …………………………….

Kovács Csaba Károly Tóth Gábor

polgármester egyéni vállalkozó